Alan Kelly

Alan Thomas Kelly (født 11. august 1968 i Preston) er en engelskfødt irsk tidligere fotballspiller og fotballtrener som er keepertrener for 

Han er mest kjent fra sine to perioder som målvakt hos de engelske klubbene  og . Kelly fikk også 24 landskamper for  i perioden 1993 til 2002, og var blant annet med i troppen til VM i fotball 1994 og VM i fotball 2002.

Klubbkarriere 
Kelly startet sin fotballkarriere i barndomsklubben Preston North End i 1985. Der spilte han over 140 seriekamper frem til juli 1992, da han ble solgt videre til Sheffield United for 150 000 pund. Hos Sheffield var han førstemålvakt og fikk tilsammen 214 seriekamper frem til 1999. Etter dette skrev han under for Blackburn Rovers, hvor han fikk 39 seriekamper frem til han la opp som aktiv fotballspiller i 2004. Hos Blackburn var han for øvrig på utlån i to omganger hos henholdsvis Stockport County og Birmingham City i 2001.

Landslagskarriere 
Kelly fikk sin debut for  i 1993. Han ble tatt ut i troppen til VM i fotball 1994 av landslagstrener Jack Charlton, men var andremålvakt bak Packie Bonner og fikk ikke spille en eneste kamp. Han ble også tatt ut i troppen til VM i fotball 2002 av landslagstrener Mick McCarthy, men ble også der satt i skyggen, denne gang av Shay Given. Hans siste av totalt 24 landskamper for Irland kom i 2002.

Meritter 
Blackburn Rovers FC
 Den engelske ligacupen: 2002

Referanser

Eksterne lenker 
 

Irske fotballspillere
Spillere i Fotball-VM 1994
Spillere i Fotball-VM 2002
Fotballspillere for Preston North End FC
Fotballspillere for Sheffield United FC
Fotballspillere for Blackburn Rovers FC
Fotballspillere for Stockport County FC
Fotballspillere for Birmingham City FC
Personer fra Preston